section_heading: Formiranje sastava
paragraph_text: Nakon što se grupa Blink-182 raspala u veljači 2005. godine tadašnji članovi Mark Hoppus i Travis Barker željeli su se nastaviti baviti glazbom. Počeli su tako da su pisali i snimali pjesme u prijateljevom podrumu. Prva pjesma koju su Hoppus i Barker snimili kao sastav je "155". Shvativši da im je potreban još jedan vokal doveli su novu članicu, Carol Heller iz sastava Get the Girl. Na audiciji za gitarista odabran je za novog člana Shane Gallagher. Oni su bili dovoljni za osnivanje sastava i početak rada u studiju no nakon nekog vremena Carol Heller više nije bila složna, a i imala je želju da osnuje obitelj tako da je napustila sastav. Kada je Carol napustila sastav, na njezino mjesto je došao Craig Fairbaugh. Prva pjesma za javnost na stranici sastava je bila "No, It Isn't".